title: Provedbena uredba Vijeća (EU) 2018/325 od 5. ožujka 2018. o provedbi članka 17. stavka 3. Uredbe (EU) br. 224/2014 o mjerama ograničavanja s obzirom na stanje u Srednjoafričkoj Republici

text:
               6.3.2018

               HR

               Službeni list Europske unije

               L 63/3

         PROVEDBENA UREDBA VIJEĆA (EU) 2018/325
   od 5. ožujka 2018.
   o provedbi članka 17. stavka 3. Uredbe (EU) br. 224/2014 o mjerama ograničavanja s obzirom na stanje u Srednjoafričkoj Republici
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 224/2014 od 10. ožujka 2014. o mjerama ograničavanja s obzirom na stanje u Srednjoafričkoj Republici (1), a posebno njezin članak 17. stavak 3.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 10. ožujka 2014. donijelo Uredbu (EU) br. 224/2014.

               (2)

               Odbor Vijeća sigurnosti Ujedinjenih naroda, osnovan na temelju Rezolucije Vijeća sigurnosti Ujedinjenih naroda 2127 (2013), ažurirao je 16. veljače 2018. informacije koje se odnose na jednu osobu koja podliježe mjerama ograničavanja.

               (3)

               Prilog I. Uredbi (EU) br. 224/2014 trebalo bi stoga na odgovarajući način izmijeniti,

         DONIJELO JE OVU UREDBU:
   Članak 1.
   Prilog I. Uredbi (EU) br. 224/2014 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. ožujka 2018.

            Za Vijeće

            Predsjednik

         N. DIMOV

      (1)  SL L 70, 11.3.2014., str. 1.

      PRILOG
      U Prilogu I. Uredbi (EU) br. 224/2014, pod naslovom „A. Osobe” unos u vezi s dolje navedenom osobom zamjenjuje se sljedećim unosom:

                     „1.

                     François Yangouvonda BOZIZÉ (također poznat kao: a) Bozize Yangouvonda; b) Samuel Peter Mudde (rođen 16. prosinca 1948. u Izu, Južni Sudan))
                     Funkcija: a) bivši šef države Srednjoafričke Republike; b) profesor
                     Datum rođenja: a) 14. listopada 1946.; b) 16. prosinca 1948.
                     Mjesto rođenja: Mouila, Gabon; b) Izo, Južni Sudan
                     Državljanstvo: a) Srednjoafrička Republika; b) Južni Sudan
                     Br. putovnice: D00002264, izdana 11. lipnja 2013. (izdalo Ministarstvo vanjskih poslova u Jubi, Južnom Sudanu. Vrijedi do 11. lipnja 2017. Diplomatska putovnica izdana na ime Samuel Peter Mudde)
                     Nacionalni identifikacijski br.: M4800002143743 (osobni broj u putovnici)
                     Adresa: Uganda.
                     Datum uvrštenja na popis UN-a: 9. svibnja 2014.

                        Ostale informacije: ime majke je Martine Kofio. Poveznica na internetske stranice s posebnim objavama Interpola i Vijeća sigurnosti UN-a: https://www.interpol.int/en/notice/search/un/5802796

                        Informacije iz sažetka razloga za uvrštavanje na popis Odbora za sankcije:

                     Bozize je uvršten na popis 9. svibnja 2014. na temelju stavka 36. Rezolucije 2134 (2014) zbog ‚sudjelovanja u ili pružanja potpore radnjama kojima se podrivaju mir, stabilnost ili sigurnost SAR-a’.

                           Dodatne informacije

                     Bozize je zajedno sa svojim pristašama potaknuo napad na Bangui 5. prosinca 2013. Od tada je nastavio pokušavati provoditi operacije destabiliziranja kako bi se održale napetosti u glavnom gradu SAR-a. Bozize je navodno osnovao paravojnu skupinu anti-Balaka prije nego što je pobjegao iz SAR-a 24. ožujka 2013. Bozize je u priopćenju pozvao svoje paravojne snage da nastave sa zločinima protiv sadašnjeg režima i islamista. Bozize je navodno pružao financijsku i materijalnu potporu pripadnicima paravojnih snaga koji rade na destabiliziranju tranzicije koja je u tijeku i na vraćanju Bozizea na vlast. Većina pripadnika anti-Balake pripadnici su srednjoafričkih oružanih snaga koji su se nakon državnog udara raspršili po ruralnim područjima te ih je Bozize potom reorganizirao. Bozize i njegovi pristaše imaju kontrolu nad više od polovice jedinica anti-Balake.
                     Snage odane Bozizeu naoružane su jurišnim puškama, minobacačima i raketnim bacačima te sve više sudjeluju u napadima odmazde na muslimansko stanovništvo SAR-a. Stanje u SAR-u ubrzano se pogoršalo nakon napada snaga paravojne skupine anti-Balaka u Banguiju 5. prosinca 2013. u kojem je smrtno stradalo više od 700 osoba.”.


title: Provedbena uredba Komisije (EU) 2018/337 оd 5. ožujka 2018. o izmjeni Provedbene uredbe (EU) 2015/2403 o utvrđivanju zajedničkih smjernica o normama i tehnikama onesposobljavanja kako bi se osiguralo da je onesposobljeno vatreno oružje postalo neopozivo neuporabljivo (Tekst značajan za EGP. )

text:
               8.3.2018

               HR

               Službeni list Europske unije

               L 65/1

         PROVEDBENA UREDBA KOMISIJE (EU) 2018/337
   оd 5. ožujka 2018.
   o izmjeni Provedbene uredbe (EU) 2015/2403 o utvrđivanju zajedničkih smjernica o normama i tehnikama onesposobljavanja kako bi se osiguralo da je onesposobljeno vatreno oružje postalo neopozivo neuporabljivo
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 91/477/EEZ od 18. lipnja 1991. o nadzoru nabave i posjedovanja oružja (1), a posebno njezin članak 10.b stavak 2.,
   budući da:

               (1)

               Provedbenom uredbom Komisije (EU) 2015/2403 (2) utvrđuju se pravila i tehničke specifikacije za onesposobljavanje vatrenog oružja u Uniji kako bi se osiguralo da je onesposobljeno vatreno oružje postalo neopozivo neosposobljeno. Usto, u toj se uredbi opisuje način na koji javna tijela država članica moraju provjeriti i potvrditi onesposobljavanje vatrenog oružja te utvrđuju pravila o označivanju onesposobljenog vatrenog oružja.

               (2)

               Kako bi se osigurala najveća moguća razina sigurnosti za onesposobljavanje vatrenog oružja, Provedbenom uredbom (EU) 2015/2403 predviđa se redovito preispitivanje i ažuriranje utvrđenih tehničkih specifikacija pri čemu se uzima u obzir iskustvo koje su države članice stekle primjenom tih pravila i dodatnih mjera onesposobljavanja.

               (3)

               U tu je svrhu Komisija u rujnu 2016. osnovala radnu skupinu s nacionalnim stručnjacima za onesposobljavanje vatrenog oružja u okviru Odbora osnovanog Direktivom 91/477/EEZ. Radna skupina preispitivala je tehničke specifikacije za onesposobljavanje vatrenog oružja utvrđene u Prilogu I. Provedbenoj uredbi (EU) 2015/2403 kako bi se poboljšala njihova jasnoća, izbjegla dvosmislenost za osobe koje se bave onesposobljavanjem te osiguralo da su tehničke specifikacije primjenjive na sve vrste vatrenog oružja.

               (4)

               Direktiva 91/477/EEZ izmijenjena je Direktivom (EU) 2017/853 Europskog parlamenta i Vijeća (3). Onesposobljeno vatreno oružje obuhvaćeno je područjem primjene izmijenjene Direktive, u kojoj se propisuje njegovo razvrstavanje i iznosi definicija onesposobljenog vatrenog oružja koja odražava opća načela onesposobljavanja vatrenog oružja predviđena Protokolom protiv nezakonite proizvodnje i trgovanja vatrenim oružjem, njegovim dijelovima i komponentama te streljivom, kojim se dopunjuje Konvencija Ujedinjenih naroda protiv transnacionalnog organiziranog kriminaliteta, priloženim Odluci Vijeća 2014/164/EU (4), kojom se taj Protokol prenosi u pravni poredak Unije.

               (5)

               Pravila o onesposobljavanju vatrenog oružja utvrđena u Provedbenoj uredbi (EU) 2015/2403 trebala bi odražavati nova pravila o onesposobljavanju vatrenog oružja uvedena Direktivom (EU) 2017/853 i biti u skladu s tim pravilima.

               (6)

               Područje primjene Provedbene uredbe (EU) 2015/2403 trebalo bi obuhvaćati vatreno oružje svih kategorija iz dijela II. Priloga I. Direktivi 91/477/EEZ.

               (7)

               Tehničkim specifikacijama za onesposobljavanje vatrenog oružja trebalo bi se spriječiti da se uporabom uobičajenog alata ponovno osposobi vatreno oružje.

               (8)

               Naglasak tehničkih specifikacija za onesposobljavanje vatrenog oružja na onesposobljavanju je bitnih dijelova vatrenog oružja kako su definirani u Direktivi 91/477/EEZ. To je stoga što se u definiciji onesposobljenog vatrenog oružja iz Direktive 91/477/EZZ propisuje da je nužno osigurati da su svi bitni dijelovi predmetnoga vatrenog oružja postali trajno neuporabljivi i da ih nije moguće ukloniti, zamijeniti ili modificirati kako bi se vatreno oružje na bilo koji način moglo ponovno osposobiti. Tehničke specifikacije za onesposobljavanje vatrenog oružja trebale bi se primjenjivati i na onesposobljavanje izmjenjivih cijevi koje su, s obzirom na to da su odvojeni predmeti, tehnički povezane s vatrenim oružjem koje treba onesposobiti i namijenjene za ugradnju na to oružje.

               (9)

               Na zahtjev radne skupine nacionalnih stručnjaka za onesposobljavanje nacionalni stručnjaci za onesposobljavanje podvrgnuli su revidirane tehničke specifikacije testiranju otpornosti na stres tijekom pet tjedana: od 9. veljače do 20. ožujka 2017. Rezultati tog testiranja otpornosti na stres doveli su do odluke o preispitivanju specifikacija u pogledu onesposobljavanja. Radi jasnoće, konkretne radnje onesposobljavanja trebalo bi predstaviti tako da je vidljiva razlika među različitim vrstama vatrenog oružja.

               (10)

               Mjere predviđene ovom Uredbom u skladu su s mišljenjem Odbora osnovanog Direktivom 91/477/EEZ.

               (11)

               Kako bi države članice provele potrebne administrativne promjene i uskladile svoju praksu s ovom izmijenjenom Provedbenom uredbom, ova bi se Uredba trebala primjenjivati tri mjeseca nakon njezina stupanja na snagu,

         DONIJELA JE OVU UREDBU:
   Članak 1.
   Provedbena uredba (EU) 2015/2403 mijenja se kako slijedi:

               1.

               članak 1. stavak 1. zamjenjuje se sljedećim:
               „1.   Ova se Uredba primjenjuje na vatreno oružje svih kategorija navedenih u dijelu II. Priloga I. Direktivi 91/477/EEZ.”;

               2.

               članak 3. stavak 1. zamjenjuje se sljedećim:
               „1.   Države članice imenuju nadležno javno tijelo koje će provjeravati je li vatreno oružje onesposobljeno u skladu s tehničkim specifikacijama utvrđenima u Prilogu I. („subjekt koji provodi provjeru”)”;

               3.

               članak 5. zamjenjuje se sljedećim:
               „Članak 5.
               Označivanje onesposobljenog vatrenog oružja
               Onesposobljeno vatreno oružje označava se zajedničkom jedinstvenom oznakom u skladu s obrascem utvrđenim u Prilogu II. kako bi se naznačilo da je onesposobljeno u skladu s tehničkim specifikacijama utvrđenima u Prilogu I. Oznaku stavlja subjekt koji provodi provjeru na sve bitne dijelove koji su prepravljeni radi onesposobljavanja vatrenog oružja i ona ispunjava sljedeće kriterije:

                           (a)

                           jasno je vidljiva i ne može se ukloniti;

                           (b)

                           nosi informacije o državi članici u kojoj je provedeno onesposobljavanje te o subjektu koji provodi provjeru i potvrdio je onesposobljavanje;

                           (c)

                           sačuvani su izvorni serijski brojevi vatrenog oružja.”;

               4.

               Prilog I. zamjenjuje se tekstom iz Priloga I. ovoj Uredbi;

               5.

               Prilog II. zamjenjuje se tekstom iz Priloga II. ovoj Uredbi;

               6.

               Prilog III. zamjenjuje se tekstom iz Priloga III. ovoj Uredbi.

         Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 28. lipnja 2018.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. ožujka 2018.

            Za Komisiju

            Predsjednik

         Jean-Claude JUNCKER

      (1)  SL L 256, 13.9.1991., str. 51.

      (2)  Provedbena uredba Komisije (EU) 2015/2403 оd 15. prosinca 2015. o utvrđivanju zajedničkih smjernica o normama i tehnikama onesposobljavanja kako bi se osiguralo da je onesposobljeno vatreno oružje postalo neopozivo neuporabljivo (SL L 333, 19.12.2015., str. 62.).

      (3)  Direktiva (EU) 2017/853 Europskog parlamenta i Vijeća od 17. svibnja 2017. o izmjeni Direktive Vijeća 91/477/EEZ o nadzoru nabave i posjedovanja oružja (SL L 137, 24.5.2017., str. 22.).

      (4)  Odluka Vijeća 2014/164/EU od 11. veljače 2014. o sklapanju, u ime Europske unije, Protokola protiv nezakonite proizvodnje i trgovanja vatrenim oružjem, njegovim dijelovima i komponentama te streljivom, kojim se dopunjuje Konvencija Ujedinjenih naroda protiv transnacionalnog organiziranog kriminaliteta (SL L 89, 25.3.2014., str. 7.).

      PRILOG I.

         Tehničke specifikacije za onesposobljavanje vatrenog oružja

                  —

                  Radnje onesposobljavanja koje je potrebno provesti kako bi se vatreno oružje učinilo neopozivo neuporabljivim definirane su na temelju triju tablica:

                              —

                              u tablici I. navode se različite vrste vatrenog oružja,

                              —

                              u tablici II. utvrđuju se opća načela kojih se treba pridržavati pri činjenju vatrenog oružja neopozivo neuporabljivim,

                              —

                              u tablici III. navode se konkretne radnje prema vrsti vatrenog oružja koje treba provesti kako bi vatreno oružje postalo neopozivo neuporabljivo.

                  —

                  Tehničkim specifikacijama za onesposobljavanje vatrenog oružja trebalo bi se spriječiti da se uporabom uobičajenog alata ponovno osposobi vatreno oružje.

                  —

                  Naglasak je tehničkih specifikacija za onesposobljavanje vatrenog oružja na onesposobljavanju bitnih dijelova vatrenog oružja kako su definirani u Direktivi 91/477/EEZ. Tehničke specifikacije za onesposobljavanje vatrenog oružja utvrđene u Prilogu I. primjenjuju se i na onesposobljavanje izmjenjivih cijevi koje su, s obzirom na to da su odvojeni predmeti, tehnički povezane s vatrenim oružjem koje treba onesposobiti i namijenjene za ugradnju na to oružje.

                  —

                  Kako bi se osigurala pravilna i jedinstvena primjena radnji za onesposobljavanje vatrenog oružja, Komisija će izraditi definicije u suradnji s državama članicama.

         Tablica I.

         Popis vrsta vatrenog oružja

                  Vrste vatrenog oružja

                  1.

                  Pištolji (jednostrijelni, poluautomatski)

                  2.

                  Revolveri (uključujući revolvere koji se pune na bubnju)

                  3.

                  Jednostrijelno dugocijevno vatreno oružje (koje se ne puni prelamanjem)

                  4.

                  Vatreno oružje koje se puni prelamanjem (npr. s glatkom cijevi, užlijebljenom cijevi, kombinacijom glatke i užlijebljene cijevi, s padajućim ili okretnim blokom, kratkocijevno i dugocijevno vatreno oružje)

                  5.

                  Repetirajuće dugocijevno vatreno oružje (s glatkom ili užlijebljenom cijevi)

                  6.

                  Poluautomatsko dugocijevno vatreno oružje (s glatkom ili užlijebljenom cijevi)

                  7.

                  Automatsko vatreno oružje: npr. jurišne puške, strojnice i kratke strojnice, automatski pištolji

                  8.

                  Vatreno oružje koje se puni s usta cijevi uključujući oružje koje se puni prelamanjem (osim revolvera koji se pune na bubnju)

         Tablica II.

         Opća načela

      Onemogućiti rastavljanje bitnih dijelova vatrenog oružja zavarivanjem, spajanjem ili primjenom odgovarajućih mjera jednakovrijednog stupnja trajnosti.
      Ovisno o nacionalnom pravu, taj se postupak može provesti nakon što nacionalno nadležno tijelo obavi provjere.
      Čvrstoća umetaka: tijelo koje vrši onesposobljavanje mora osigurati da upotrijebljeni zatici/klinovi/šipke budu čvrstoće od najmanje 40 HRC te da se materijalom upotrijebljenim za zavarivanje osigurava trajan i djelotvoran spoj.

         Tablica III.

         Konkretne radnje prema vrsti vatrenog oružja

                              1.

                              PIŠTOLJI (JEDNOSTRIJELNI, POLUAUTOMATSKI)

                  1.1.

               Cijev: uzdužno prorezati cijev uključujući ležište naboja, ako postoji (širina: >
                      kalibra; duljina: za užlijebljene cijevi trostruko veća od duljine ležišta naboja, a za glatke cijevi dvostruko veća od duljine ležišta naboja).

                  1.2.

                  Cijev: kod svih pištolja osim onih s cijevima koje se pune prelamanjem, mora se probušiti rupa kroz obje stijenke ležišta naboja te se kroz nju mora umetnuti zatik od kaljenog čelika i čvrsto zavariti (promjer > 50 % ležišta naboja, najmanje 4,5 mm). Isti zatik može se rabiti za pričvršćivanje cijevi za mehanizam punjenja. Alternativno, klin veličine čahure mora se umetnuti u ležište naboja i čvrsto zavariti.

                  1.3.

                  Cijev: ukloniti rampu (kosinu) za uvođenje metka, ako postoji.

                  1.4.

                  Cijev: cijev mora biti trajno pričvršćena za vatreno oružje zavarivanjem, spajanjem ili primjenom odgovarajućih mjera jednakovrijednog stupnja trajnosti. Za tu se svrhu može upotrijebiti zatik iz radnje 1.2.

                  1.5.

                  Cijev: kod izmjenjivih cijevi koje se ne nalaze u pištolju, provesti radnje 1.1.–1.4. i 1.19., kako je primjenjivo. Usto, pričvršćivanje cijevi na vatreno oružje mora se trajno onemogućiti rezanjem, zavarivanjem, spajanjem ili primjenom odgovarajućih mjera jednakovrijednog stupnja trajnosti.

                  1.6.

                  Zatvarač/glava zatvarača: ukloniti ili skratiti udarnu iglu.

                  1.7.

                  Zatvarač/glava zatvarača: strojno obraditi ili ukloniti čelo zatvarača pod kutem od 45 do 75 stupnjeva mjereno od kuta originalnog čela. Materijal se mora ukloniti s cijelog čela zatvarača. Sve bradavice za zabravljivanje moraju se ukloniti ili znatno oslabiti.

                  1.8.

                  Zatvarač/glava zatvarača: zavariti rupu kroz koju prolazi udarna igla.

                  1.9.

                  Navlaka: strojno obraditi ili ukloniti čelo zatvarača pod kutem od 45 do 75 stupnjeva mjereno od kuta originalnog čela. Materijal se mora ukloniti s cijelog čela zatvarača.

                  1.10.

                  Navlaka: ukloniti udarnu iglu.

                  1.11.

                  Navlaka: ukloniti bradavice za zabravljivanje iz navlake.

                  1.12.

                  Navlaka: ako je moguće, strojno obraditi uporište za zabravljivanje s unutrašnje strane navlake kraj otvora za izbacivanje čahura pod kutem od 45 do 75 stupnjeva.

                  1.13.

                  Navlaka: ako se zatvarač može skinuti s tijela navlake, na tijelo navlake mora se trajno pričvrstiti onesposobljeni zatvarač.

                  1.14.

                  Kućište: ukloniti rampu (kosinu) za uvođenje metka, ako postoji.

                  1.15.

                  Kućište: strojnom obradom ukloniti najmanje 2/3 šina vodilica s obiju strana kućišta.

                  1.16.

                  Mehanizam za okidanje: osigurati uništenje fizičke operativne veze između okidača i udarača, udarne igle ili zapinjača. Zavariti mehanizam za okidanje unutar kućišta, ako je moguće. Ako takvo zavarivanje mehanizma za okidanje nije moguće, ukloniti mehanizam za okidanje i popuniti prostor varom ili epoksidnom smolom.

                  1.17.

                  Mehanizam za okidanje: mehanizam za okidanje i/ili njegovo kućište treba zavariti za kućište oružja (u slučaju čeličnog kućišta) ili zalijepiti za kućište ljepilom otpornim na visoke temperature (u slučaju kućišta od lakog metala ili polimera).

                  1.18.

                  Automatski sustav: uništiti plinski klip, plinsku cijev i otvor za odvod plinova rezanjem ili zavarivanjem.

                  1.19.

                  Automatski sustav: ako ne postoji plinski klip, ukloniti plinsku cijev. Ako se cijev koristi kao plinski klip, zavariti onesposobljenu cijev za kućište. Ako na cijevi postoji otvor za odvod plinova, zatvoriti ga zavarivanjem.

                  1.20.

                  Spremnici: zavariti spremnik točkastim varovima ili primijeniti odgovarajuće mjere jednakovrijednog stupnja trajnosti, ovisno o vrsti oružja i materijala, kako bi se onemogućilo uklanjanje spremnika.

                  1.21.

                  Spremnici: ako spremnik nedostaje, na mjestu spremnika postaviti točkaste varove ili primijeniti odgovarajuće mjere ili postaviti blokadu kako bi se trajno onemogućilo umetanje spremnika.

                  1.22.

                  Prigušivač: trajno onemogućiti uklanjanje prigušivača s cijevi uporabom zatika od kaljenog čelika ili zavarivanjem, spajanjem ili primjenom odgovarajućih mjera jednakovrijednog stupnja trajnosti, ako je prigušivač dio oružja.

                  1.23.

                  Prigušivač: ukloniti sve unutarnje dijelove, ako je moguće, kao i njihove pričvrsne točke iz prigušivača tako da ostane samo cijev. Kroz kućište izbušiti rupe promjera većeg od kalibra vatrenog oružja u uzdužnom razmaku od 3 cm (kratkocijevno vatreno oružje) ili 5 cm (dugocijevno vatreno oružje) tako da prolaze i kroz ekspanzijsku komoru. Alternativno, od stražnjeg do prednjeg kraja kućišta izrezati uzdužni prorez od najmanje 6 mm tako da prolazi kroz ekspanzijsku komoru.

                              2.

                              REVOLVERI (UKLJUČUJUĆI REVOLVERE KOJI SE PUNE NA BUBNJU)

                  2.1.

               Cijev: izrezati uzdužni prorez (širina >
                      kalibra; duljina: najmanje polovina duljine cijevi od prijelaznog konusa).

                  2.2.

                  Cijev: mora se probušiti rupa kroz obje stijenke cijevi (blizu prijelaznog konusa) te se kroz nju mora umetnuti zatik od kaljenog čelika i čvrsto zavariti (promjer > 50 % ležišta naboja, najmanje 4,5 mm). Isti zatik može se rabiti za pričvršćivanje cijevi za mehanizam punjenja. Druga je mogućnost čvrsto zavariti klin od kaljenog čelika (duljina: najmanje polovina duljine ležišta bubnja) u cijev počevši od strane bubnja.

                  2.3.

                  Cijev: cijev mora biti trajno pričvršćena za kućište zavarivanjem, spajanjem ili primjenom odgovarajućih mjera jednakovrijednog stupnja trajnosti. Za tu se svrhu može upotrijebiti zatik iz radnje 2.2.

                  2.4.

                  Cijev: kod izmjenjivih cijevi koje nisu pričvršćene na vatreno oružje, provesti radnje 2.1.–2.3., kako je primjenjivo. Usto, pričvršćivanje cijevi na vatreno oružje mora se trajno onemogućiti rezanjem, zavarivanjem, spajanjem ili primjenom odgovarajućih mjera jednakovrijednog stupnja trajnosti.

                  2.5.

                  Bubanj: strojnom obradom ukloniti sve unutarnje stijenke u bubnju uzduž najmanje 2/3 njegove duljine. Ukloniti unutarnje stijenke u bubnju u što većoj mjeri, po mogućnosti do promjera vijenca čahure bez probijanja vanjske stijenke.

                  2.6.

                  Bubanj: tamo gdje je to moguće, zavarivanjem spriječiti odvajanje bubnja od kućišta ili, ako to nije moguće, onemogućiti odvajanje odgovarajućim mjerama kao što je stavljanje zatika.

                  2.7.

                  Bubanj: kod rezervnih bubnjeva koji nisu pričvršćeni za vatreno oružje, provesti radnju 2.5., ako je primjenjivo. Usto, pričvršćivanje bubnja na vatreno oružje mora se trajno onemogućiti rezanjem, zavarivanjem, spajanjem ili primjenom odgovarajućih mjera jednakovrijednog stupnja trajnosti.

                  2.8.

                  Kućište: rupu kroz koju prolazi udarna igla trostruko proširiti u odnosu na izvornu veličinu.

                  2.9.

                  Kućište: ukloniti ili skratiti udarnu iglu.

                  2.10.

                  Mehanizam za okidanje: osigurati uništenje fizičke operativne veze između okidača i udarača, udarne igle ili zapinjača. Zavariti mehanizam za okidanje unutar kućišta, ako je moguće. Ako takvo taljenje mehanizma za okidanje nije moguće, ukloniti mehanizam za okidanje i popuniti prostor varom ili epoksidnom smolom.

                  2.11.

                  Mehanizam za okidanje: mehanizam za okidanje i/ili njegovo kućište treba zavariti za kućište oružja (u slučaju čeličnog kućišta) ili zalijepiti za kućište ljepilom otpornim na visoke temperature (u slučaju kućišta od lakog metala ili polimera).

                  2.12.

                  Prigušivač: trajno onemogućiti uklanjanje prigušivača s cijevi uporabom zatika od kaljenog čelika ili zavarivanjem, spajanjem ili primjenom odgovarajućih mjera jednakovrijednog stupnja trajnosti, ako je prigušivač dio oružja.

                  2.13.

                  Prigušivač: ukloniti sve unutarnje dijelove, ako je moguće, kao i njihove pričvrsne točke iz prigušivača tako da ostane samo cijev. Kroz kućište izbušiti rupe promjera većeg od kalibra vatrenog oružja u uzdužnom razmaku od 3 cm (kratkocijevno vatreno oružje) ili 5 cm (dugocijevno vatreno oružje) tako da prolaze i kroz ekspanzijsku komoru. Alternativno, od stražnjeg do prednjeg kraja kućišta izrezati uzdužni prorez od najmanje 6 mm tako da prolazi kroz ekspanzijsku komoru.

                              3.

                              JEDNOSTRIJELNO DUGOCIJEVNO VATRENO ORUŽJE (KOJE SE NE PUNI PRELAMANJEM)

                  3.1.

               Cijev: uzdužno prorezati cijev uključujući ležište naboja, ako postoji (širina: >
                      kalibra; duljina: za užlijebljene cijevi trostruko veća od duljine ležišta naboja, a za glatke cijevi dvostruko veća od duljine ležišta naboja).

                  3.2.

                  Cijev: mora se probušiti rupa kroz obje stijenke ležišta naboja te se kroz nju mora umetnuti zatik od kaljenog čelika i čvrsto zavariti (promjer > 50 % ležišta naboja, najmanje 4,5 mm). Isti zatik može se rabiti za pričvršćivanje cijevi za mehanizam punjenja. Alternativno, klin veličine čahure mora se umetnuti u ležište naboja i čvrsto zavariti.

                  3.3.

                  Cijev: ukloniti rampu (kosinu) za uvođenje metka, ako postoji.

                  3.4.

                  Cijev: cijev mora biti trajno pričvršćena za vatreno oružje zavarivanjem, spajanjem ili primjenom odgovarajućih mjera jednakovrijednog stupnja trajnosti. Za tu se svrhu može upotrijebiti zatik iz radnje 3.2.

                  3.5.

                  Cijev: kod izmjenjivih cijevi koje nisu pričvršćene na vatreno oružje, provesti radnje 3.1.–3.4., kako je primjenjivo. Usto, pričvršćivanje cijevi na vatreno oružje mora se trajno onemogućiti rezanjem, zavarivanjem, spajanjem ili primjenom odgovarajućih mjera jednakovrijednog stupnja trajnosti.

                  3.6.

                  Zatvarač/glava zatvarača: ukloniti ili skratiti udarnu iglu.

                  3.7.

                  Zatvarač/glava zatvarača: strojno obraditi ili ukloniti čelo zatvarača pod kutem od 45 do 75 stupnjeva mjereno od kuta originalnog čela. Materijal se mora ukloniti s cijelog čela zatvarača. Sve bradavice za zabravljivanje moraju se ukloniti ili znatno oslabiti.

                  3.8.

                  Zatvarač/glava zatvarača: zavariti rupu kroz koju prolazi udarna igla.

                  3.9.

                  Mehanizam za okidanje: osigurati uništenje fizičke operativne veze između okidača i udarača, udarne igle ili zapinjača. Zavariti mehanizam za okidanje unutar kućišta, ako je moguće. Ako takvo taljenje mehanizma za okidanje nije moguće, ukloniti mehanizam za okidanje i popuniti prostor varom ili epoksidnom smolom.

                  3.10.

                  Mehanizam za okidanje: mehanizam za okidanje i/ili njegovo kućište treba zavariti za kućište oružja (u slučaju čeličnog kućišta) ili zalijepiti za kućište ljepilom otpornim na visoke temperature (u slučaju kućišta od lakog metala ili polimera).

                  3.11.

                  Prigušivač: trajno onemogućiti uklanjanje prigušivača s cijevi uporabom zatika od kaljenog čelika ili zavarivanjem, spajanjem ili primjenom odgovarajućih mjera jednakovrijednog stupnja trajnosti, ako je prigušivač dio oružja.

                  3.12.

                  Prigušivač: ukloniti sve unutarnje dijelove, ako je moguće, kao i njihove pričvrsne točke iz prigušivača tako da ostane samo cijev. Kroz kućište izbušiti rupe promjera većeg od kalibra vatrenog oružja u uzdužnom razmaku od 3 cm (kratkocijevno vatreno oružje) ili 5 cm (dugocijevno vatreno oružje) tako da prolaze i kroz ekspanzijsku komoru. Alternativno, od stražnjeg do prednjeg kraja kućišta izrezati uzdužni prorez od najmanje 6 mm tako da prolazi kroz ekspanzijsku komoru.

                              4.

                              VATRENO ORUŽJE KOJE SE PUNI PRELAMANJEM (npr. S GLATKOM CIJEVI, UŽLIJEBLJENOM CIJEVI, KOMBINACIJOM GLATKE I UŽLIJEBLJENE CIJEVI, S PADAJUĆIM ILI OKRETNIM BLOKOM, KRATKOCIJEVNO I DUGOCIJEVNO VATRENO ORUŽJE)

                  4.1.

               Cijev: uzdužno prorezati cijev uključujući ležište naboja, ako postoji (širina: >
                      kalibra; duljina: za užlijebljene cijevi trostruko veća od duljine ležišta naboja, a za glatke cijevi dvostruko veća od duljine ležišta naboja). Kod vatrenog oružja bez ležišta naboja u cijevi, izrezati uzdužan prorez (širina >
                      kalibra; duljina: najmanje polovina duljine cijevi od prijelaznog konusa).

                  4.2.

                  Cijev: klin koji tijesno naliježe i duljine najmanje 2/3 duljine ležišta naboja treba se čvrsto zavariti za ležište i smjestiti što je bliže moguće zatvaraču.

                  4.3.

                  Cijev: ukloniti rampu (kosinu) za uvođenje metka, ako postoji.

                  4.4.

                  Cijev: cijev mora biti trajno pričvršćena za vatreno oružje zavarivanjem, spajanjem ili primjenom odgovarajućih mjera jednakovrijednog stupnja trajnosti.

                  4.5.

                  Cijev: kod izmjenjivih cijevi koje nisu pričvršćene na vatreno oružje, provesti radnje 4.1.–4.4., kako je primjenjivo. Usto, pričvršćivanje cijevi na vatreno oružje mora se trajno onemogućiti rezanjem, zavarivanjem, spajanjem ili primjenom odgovarajućih mjera jednakovrijednog stupnja trajnosti.

                  4.6.

                  Mehanizam za okidanje: osigurati uništenje fizičke operativne veze između okidača i udarača, udarne igle ili zapinjača. Zavariti mehanizam za okidanje unutar kućišta, ako je moguće. Ako takvo zavarivanje mehanizma za okidanje nije moguće, ukloniti mehanizam za okidanje i popuniti prostor varom ili epoksidnom smolom.

                  4.7.

                  Mehanizam za okidanje: mehanizam za okidanje i/ili njegovo kućište treba zavariti za kućište oružja (u slučaju čeličnog kućišta) ili zalijepiti za kućište ljepilom otpornim na visoke temperature (u slučaju kućišta od lakog metala ili polimera).

                  4.8.

                  Mehanizam punjenja/okidanja: strojnom obradom urezati stožac s kutem od najmanje 60 stupnjeva (kut vrha) i promjera baze od najmanje 10 mm ili jednakog promjeru čela zatvarača.

                  4.9.

                  Mehanizam punjenja/okidanja: ukloniti udarnu iglu, povećati promjer rupe kroz koju prolazi udarna igla za najmanje 5 mm i zavariti rupu kroz koju prolazi udarna igla.

                  4.10.

                  Prigušivač: trajno onemogućiti uklanjanje prigušivača s cijevi uporabom zatika od kaljenog čelika ili zavarivanjem, spajanjem ili primjenom odgovarajućih mjera jednakovrijednog stupnja trajnosti, ako je prigušivač dio oružja.

                  4.11.

                  Prigušivač: ukloniti sve unutarnje dijelove, ako je moguće, kao i njihove pričvrsne točke iz prigušivača tako da ostane samo cijev. Kroz kućište izbušiti rupe promjera većeg od kalibra vatrenog oružja u uzdužnom razmaku od 3 cm (kratkocijevno vatreno oružje) ili 5 cm (dugocijevno vatreno oružje) tako da prolaze i kroz ekspanzijsku komoru. Alternativno, od stražnjeg do prednjeg kraja kućišta izrezati uzdužni prorez od najmanje 6 mm tako da prolazi kroz ekspanzijsku komoru.

                              5.

                              REPETIRAJUĆE DUGOCIJEVNO VATRENO ORUŽJE (S GLATKOM ILI UŽLIJEBLJENOM CIJEVI)

                  5.1.

               Cijev: uzdužno prorezati cijev uključujući ležište naboja, ako postoji (širina: >
                      kalibra; duljina: za užlijebljene cijevi trostruko veća od duljine ležišta naboja, a za glatke cijevi dvostruko veća od duljine ležišta naboja). Kod vatrenog oružja bez ležišta naboja u cijevi, izrezati uzdužan prorez (širina >
                      kalibra; duljina: najmanje polovina duljine cijevi od prijelaznog konusa).

                  5.2.

                  Cijev: mora se probušiti rupa kroz obje stijenke ležišta naboja te se kroz nju mora umetnuti zatik od kaljenog čelika i čvrsto zavariti (promjer > 50 % ležišta naboja, najmanje 4,5 mm). Isti zatik može se rabiti za pričvršćivanje cijevi za mehanizam punjenja. Alternativno, klin veličine čahure mora se umetnuti u ležište naboja i čvrsto zavariti.

                  5.3.

                  Cijev: ukloniti rampu (kosinu) za uvođenje metka, ako postoji.

                  5.4.

                  Cijev: cijev mora biti trajno pričvršćena za vatreno oružje zavarivanjem, spajanjem ili primjenom odgovarajućih mjera jednakovrijednog stupnja trajnosti. Za tu se svrhu može upotrijebiti zatik iz radnje 5.2.

                  5.5.

                  Cijev: kod izmjenjivih cijevi koje nisu pričvršćene na vatreno oružje, provesti radnje 5.1.–5.4., kako je primjenjivo. Usto, pričvršćivanje cijevi na vatreno oružje mora se trajno onemogućiti rezanjem, zavarivanjem, spajanjem ili primjenom odgovarajućih mjera jednakovrijednog stupnja trajnosti.

                  5.6.

                  Zatvarač/glava zatvarača: ukloniti ili skratiti udarnu iglu.

                  5.7.

                  Zatvarač/glava zatvarača: strojno obraditi ili ukloniti čelo zatvarača pod kutem od 45 do 75 stupnjeva mjereno od kuta originalnog čela. Materijal se mora ukloniti s cijelog čela zatvarača. Sve bradavice za zabravljivanje moraju se ukloniti ili znatno oslabiti.

                  5.8.

                  Zatvarač/glava zatvarača: zavariti rupu kroz koju prolazi udarna igla.

                  5.9.

                  Mehanizam za okidanje: osigurati uništenje fizičke operativne veze između okidača i udarača, udarne igle ili zapinjača. Zavariti mehanizam za okidanje unutar kućišta, ako je moguće. Ako takvo zavarivanje mehanizma za okidanje nije moguće, ukloniti mehanizam za okidanje i popuniti prostor varom ili epoksidnom smolom.

                  5.10.

                  Mehanizam za okidanje: mehanizam za okidanje i/ili njegovo kućište treba zavariti za kućište oružja (u slučaju čeličnog kućišta) ili zalijepiti za kućište ljepilom otpornim na visoke temperature (u slučaju kućišta od lakog metala ili polimera).

                  5.11.

                  Spremnici: zavariti spremnik točkastim varovima ili primijeniti odgovarajuće mjere jednakovrijednog stupnja trajnosti, ovisno o vrsti oružja i materijala, kako bi se onemogućilo uklanjanje spremnika.

                  5.12.

                  Spremnici: ako spremnik nedostaje, na mjestu spremnika postaviti točkaste varove ili primijeniti odgovarajuće mjere ili postaviti blokadu kako bi se trajno onemogućilo umetanje spremnika.

                  5.13.

                  Spremnici: kod cjevastih spremnika, provući jedan ili nekoliko klinova od kaljenog čelika kroz spremnik, ležište naboja i kućište te ih tako trajno povezati. Učvrstiti varenjem.

                  5.14.

                  Prigušivač: trajno onemogućiti uklanjanje prigušivača s cijevi uporabom zatika od kaljenog čelika ili zavarivanjem, spajanjem ili primjenom odgovarajućih mjera jednakovrijednog stupnja trajnosti, ako je prigušivač dio oružja.

                  5.15.

                  Prigušivač: ukloniti sve unutarnje dijelove, ako je moguće, kao i njihove pričvrsne točke iz prigušivača tako da ostane samo cijev. Kroz kućište izbušiti rupe promjera većeg od kalibra vatrenog oružja u uzdužnom razmaku od 3 cm (kratkocijevno vatreno oružje) ili 5 cm (dugocijevno vatreno oružje) tako da prolaze i kroz ekspanzijsku komoru. Alternativno, od stražnjeg do prednjeg kraja kućišta izrezati uzdužni prorez od najmanje 6 mm tako da prolazi kroz ekspanzijsku komoru.

                              6.

                              POLUAUTOMATSKO DUGOCIJEVNO VATRENO ORUŽJE (S GLATKOM ILI UŽLIJEBLJENOM CIJEVI)

                  6.1.

               Cijev: uzdužno prorezati cijev uključujući ležište naboja, ako postoji (širina: >
                      kalibra; duljina: za užlijebljene cijevi trostruko veća od duljine ležišta naboja, a za glatke cijevi dvostruko veća od duljine ležišta naboja). Kod vatrenog oružja bez ležišta naboja u cijevi, izrezati uzdužan prorez (širina >
                      kalibra; duljina: najmanje polovina duljine cijevi od prijelaznog konusa).

                  6.2.

                  Cijev: mora se probušiti rupa kroz obje stijenke ležišta naboja te se kroz nju mora umetnuti zatik od kaljenog čelika i čvrsto zavariti (promjer > 50 % ležišta naboja, najmanje 4,5 mm). Isti zatik može se rabiti za pričvršćivanje cijevi za mehanizam punjenja. Alternativno, klin veličine čahure mora se umetnuti u ležište naboja i čvrsto zavariti.

                  6.3.

                  Cijev: ukloniti rampu (kosinu) za uvođenje metka, ako postoji.

                  6.4.

                  Cijev: cijev mora biti trajno pričvršćena za vatreno oružje zavarivanjem, spajanjem ili primjenom odgovarajućih mjera jednakovrijednog stupnja trajnosti. Za tu se svrhu može upotrijebiti zatik iz radnje 6.2.

                  6.5.

                  Cijev: kod izmjenjivih cijevi koje nisu pričvršćene na vatreno oružje, provesti radnje 6.1.–6.4. i 6.12., kako je primjenjivo. Usto, pričvršćivanje cijevi na vatreno oružje mora se trajno onemogućiti rezanjem, zavarivanjem, spajanjem ili primjenom odgovarajućih mjera jednakovrijednog stupnja trajnosti.

                  6.6.

                  Zatvarač/glava zatvarača: ukloniti ili skratiti udarnu iglu.

                  6.7.

                  Zatvarač/glava zatvarača: strojno obraditi ili ukloniti čelo zatvarača pod kutem od 45 do 75 stupnjeva mjereno od kuta originalnog čela. Materijal se mora ukloniti s cijelog čela zatvarača. Sve bradavice za zabravljivanje moraju se ukloniti ili znatno oslabiti.

                  6.8.

                  Zatvarač/glava zatvarača: zavariti rupu kroz koju prolazi udarna igla.

                  6.9.

                  Mehanizam za okidanje: osigurati uništenje fizičke operativne veze između okidača i udarača, udarne igle ili zapinjača. Zavariti mehanizam za okidanje unutar kućišta, ako je moguće. Ako takvo zavarivanje mehanizma za okidanje nije moguće, ukloniti mehanizam za okidanje i popuniti prostor varom ili epoksidnom smolom.

                  6.10.

                  Mehanizam za okidanje: mehanizam za okidanje i/ili njegovo kućište treba zavariti za kućište oružja (u slučaju čeličnog kućišta) ili zalijepiti za kućište ljepilom otpornim na visoke temperature (u slučaju kućišta od lakog metala ili polimera).

                  6.11.

                  Automatski sustav: uništiti plinski klip, plinsku cijev i otvor za odvod plinova rezanjem ili zavarivanjem.

                  6.12.

                  Automatski sustav: ako ne postoji plinski klip, ukloniti plinsku cijev. Ako se cijev koristi kao plinski klip, zavariti onesposobljenu cijev za kućište. Ako na cijevi postoji otvor za odvod plinova, zatvoriti ga zavarivanjem.

                  6.13.

                  Automatski sustav: strojno obraditi ili ukloniti čelo zatvarača pod kutem od 45 do 75 stupnjeva mjereno od kuta originalnog čela. Materijal se mora ukloniti s cijelog čela zatvarača i drugih dijelova tako da se zatvarač smanji za najmanje 50 % originalne mase. Trajno pričvrstiti zatvarač za vatreno oružje zavarivanjem, spajanjem ili primjenom odgovarajućih mjera jednakovrijednog stupnja trajnosti.

                  6.14.

                  Automatski sustav: ako su glave zatvarača ugrađene u nosač zatvarača, nosač se mora smanjiti za najmanje 50 %. Glava zatvarača mora biti trajno pričvršćena za nosač, a nosač mora biti trajno pričvršćen za vatreno oružje zavarivanjem, spajanjem ili primjenom odgovarajućih mjera jednakovrijednog stupnja trajnosti.

                  6.15.

                  Spremnici: zavariti spremnik točkastim varovima ili primijeniti odgovarajuće mjere jednakovrijednog stupnja trajnosti, ovisno o vrsti oružja i materijala, kako bi se onemogućilo uklanjanje spremnika.

                  6.16.

                  Spremnici: ako spremnik nedostaje, na mjestu spremnika postaviti točkaste varove ili primijeniti odgovarajuće mjere ili postaviti blokadu kako bi se trajno onemogućilo umetanje spremnika.

                  6.17.

                  Spremnici: kod cjevastih spremnika, provući jedan ili nekoliko klinova od kaljenog čelika kroz spremnik, ležište naboja i kućište te ih tako trajno povezati. Učvrstiti varenjem.

                  6.18.

                  Prigušivač: trajno onemogućiti uklanjanje prigušivača s cijevi uporabom zatika od kaljenog čelika ili zavarivanjem, spajanjem ili primjenom odgovarajućih mjera jednakovrijednog stupnja trajnosti, ako je prigušivač dio oružja.

                  6.19.

                  Prigušivač: ukloniti sve unutarnje dijelove, ako je moguće, kao i njihove pričvrsne točke iz prigušivača tako da ostane samo cijev. Kroz kućište izbušiti rupe promjera većeg od kalibra vatrenog oružja u uzdužnom razmaku od 3 cm (kratkocijevno vatreno oružje) ili 5 cm (dugocijevno vatreno oružje) tako da prolaze i kroz ekspanzijsku komoru. Alternativno, od stražnjeg do prednjeg kraja kućišta izrezati uzdužni prorez od najmanje 6 mm tako da prolazi kroz ekspanzijsku komoru.

                              7.

                              AUTOMATSKO VATRENO ORUŽJE: npr. JURIŠNE PUŠKE, STROJNICE I KRATKE STROJNICE, AUTOMATSKI PIŠTOLJI

                  7.1.

               Cijev: uzdužno prorezati cijev uključujući ležište naboja, ako postoji (širina: >
                      kalibra; duljina: za užlijebljene cijevi trostruko veća od duljine ležišta naboja, a za glatke cijevi dvostruko veća od duljine ležišta naboja).

                  7.2.

                  Cijev: mora se probušiti rupa kroz obje stijenke ležišta naboja te se kroz nju mora umetnuti zatik od kaljenog čelika i čvrsto zavariti (promjer > 50 % ležišta naboja, najmanje 4,5 mm). Isti zatik može se rabiti za pričvršćivanje cijevi za mehanizam punjenja. Alternativno, klin veličine čahure mora se umetnuti u ležište naboja i čvrsto zavariti.

                  7.3.

                  Cijev: ukloniti rampu (kosinu) za uvođenje metka, ako postoji.

                  7.4.

                  Cijev: cijev mora biti trajno pričvršćena za vatreno oružje zavarivanjem, spajanjem ili primjenom odgovarajućih mjera jednakovrijednog stupnja trajnosti. Za tu se svrhu može upotrijebiti zatik iz radnje 7.2.

                  7.5.

                  Cijev: kod izmjenjivih cijevi koje nisu pričvršćene na vatreno oružje, provesti radnje 7.1.–7.3., kako je primjenjivo. Usto, pričvršćivanje cijevi na vatreno oružje mora se trajno onemogućiti rezanjem, zavarivanjem, spajanjem ili primjenom odgovarajućih mjera jednakovrijednog stupnja trajnosti.

                  7.6.

                  Zatvarač/glava zatvarača: ukloniti ili skratiti udarnu iglu.

                  7.7.

                  Zatvarač/glava zatvarača: strojno obraditi ili ukloniti čelo zatvarača pod kutem od 45 do 75 stupnjeva mjereno od kuta originalnog čela. Materijal se mora ukloniti s cijelog čela zatvarača. Sve bradavice za zabravljivanje moraju se ukloniti ili znatno oslabiti.

                  7.8.

                  Zatvarač/glava zatvarača: zavariti rupu kroz koju prolazi udarna igla.

                  7.9.

                  Navlaka (za automatske pištolje): strojno obraditi ili ukloniti čelo zatvarača pod kutem od 45 do 75 stupnjeva mjereno od kuta originalnog čela. Materijal se mora ukloniti s cijelog čela zatvarača.

                  7.10.

                  Navlaka (za automatske pištolje): ukloniti udarnu iglu.

                  7.11.

                  Navlaka (za automatske pištolje): ukloniti bradavice za zabravljivanje iz navlake.

                  7.12.

                  Navlaka (za automatske pištolje): ako je moguće, strojno obraditi uporište za zabravljivanje s unutrašnje strane navlake kraj otvora za izbacivanje čahura pod kutem od 45 do 75 stupnjeva.

                  7.13.

                  Navlaka (za automatske pištolje): ako se zatvarač može skinuti s tijela navlake, na tijelo navlake mora se trajno pričvrstiti onesposobljeni zatvarač.

                  7.14.

                  Kućište (za automatske pištolje): ukloniti rampu (kosinu) za uvođenje metka, ako postoji.

                  7.15.

                  Kućište (za automatske pištolje): strojnom obradom ukloniti najmanje 2/3 šina vodilica s obiju strana kućišta.

                  7.16.

                  Mehanizam za okidanje: osigurati uništenje fizičke operativne veze između okidača i udarača, udarne igle ili zapinjača. Zavariti mehanizam za okidanje unutar kućišta, ako je moguće. Ako takvo zavarivanje mehanizma za okidanje nije moguće, ukloniti mehanizam za okidanje i popuniti prostor varom ili epoksidnom smolom.

                  7.17.

                  Mehanizam za okidanje: mehanizam za okidanje i/ili njegovo kućište treba zavariti za kućište oružja (u slučaju čeličnog kućišta) ili zalijepiti za kućište ljepilom otpornim na visoke temperature (u slučaju kućišta od lakog metala ili polimera).

                  7.18.

                  Automatski sustav: uništiti plinski klip, plinsku cijev i otvor za odvod plinova rezanjem ili zavarivanjem.

                  7.19.

                  Automatski sustav: ako ne postoji plinski klip, ukloniti plinsku cijev. Ako se cijev koristi kao plinski klip, zavariti onesposobljenu cijev za kućište. Ako na cijevi postoji otvor za odvod plinova, zatvoriti ga zavarivanjem.

                  7.20.

                  Automatski sustav: strojno obraditi ili ukloniti čelo zatvarača pod kutem od 45 do 75 stupnjeva mjereno od kuta originalnog čela. Materijal se mora ukloniti s cijelog čela zatvarača i drugih dijelova tako da se zatvarač smanji za najmanje 50 % originalne mase. Trajno pričvrstiti zatvarač za vatreno oružje zavarivanjem, spajanjem ili primjenom odgovarajućih mjera jednakovrijednog stupnja trajnosti.

                  7.21.

                  Automatski sustav: ako su glave zatvarača ugrađene u nosač zatvarača, nosač se mora smanjiti za najmanje 50 %. Glava zatvarača mora biti trajno pričvršćena za nosač, a nosač mora biti trajno pričvršćen za vatreno oružje zavarivanjem, spajanjem ili primjenom odgovarajućih mjera jednakovrijednog stupnja trajnosti.

                  7.22.

                  Spremnici: zavariti spremnik točkastim varovima ili primijeniti odgovarajuće mjere jednakovrijednog stupnja trajnosti, ovisno o vrsti oružja i materijala, kako bi se onemogućilo uklanjanje spremnika.

                  7.23.

                  Spremnici: ako spremnik nedostaje, na mjestu spremnika postaviti točkaste varove ili primijeniti odgovarajuće mjere ili postaviti blokadu kako bi se trajno onemogućilo umetanje spremnika.

                  7.24.

                  Spremnici: kod cjevastih spremnika, provući jedan ili nekoliko klinova od kaljenog čelika kroz spremnik, ležište naboja i kućište te ih tako trajno povezati. Učvrstiti varenjem.

                  7.25.

                  Prigušivač: trajno onemogućiti uklanjanje prigušivača s cijevi uporabom zatika od kaljenog čelika ili zavarivanjem, spajanjem ili primjenom odgovarajućih mjera jednakovrijednog stupnja trajnosti, ako je prigušivač dio oružja.

                  7.26.

                  Prigušivač: ukloniti sve unutarnje dijelove, ako je moguće, kao i njihove pričvrsne točke iz prigušivača tako da ostane samo cijev. Kroz kućište izbušiti rupe promjera većeg od kalibra vatrenog oružja u uzdužnom razmaku od 3 cm (kratkocijevno vatreno oružje) ili 5 cm (dugocijevno vatreno oružje) tako da prolaze i kroz ekspanzijsku komoru. Alternativno, od stražnjeg do prednjeg kraja kućišta izrezati uzdužni prorez od najmanje 6 mm tako da prolazi kroz ekspanzijsku komoru.

                              8.

                              VATRENO ORUŽJE KOJE SE PUNI S USTA CIJEVI UKLJUČUJUĆI ORUŽJE KOJE SE PUNI PRELAMANJEM (OSIM REVOLVERA KOJI SE PUNE NA BUBNJU)

                  8.1.

               Cijev: uzdužno prorezati cijev uključujući komoru za izgaranje, ako postoji (širina: >
                      kalibra; duljina: triput dulja od promjera metka). Kod vatrenog oružja koje nema komoru za izgaranje u cijevi, izrezati uzdužan prorez (širina >
                      kalibra; duljina: najmanje polovina duljine cijevi od prijelaznog konusa).

                  8.2.

                  Cijev: kod vatrenog oružja s komorom za izgaranje u cijevi, mora se probušiti rupa kroz obje stijenke ležišta naboja te se kroz nju mora umetnuti zatik od kaljenog čelika i čvrsto zavariti (promjer > 50 % ležišta naboja, najmanje 4,5 mm) Isti zatik može se rabiti za pričvršćivanje cijevi za mehanizam punjenja.
                  Kod vatrenog oružja koje nema komoru za izgaranje u cijevi, čvrsto zavariti klin od kaljenog čelika (duljina: najmanje dvostruka duljina promjera metka) za cijev počevši od prijelaznog konusa.

                  8.3.

                  Cijev: kod izmjenjivih cijevi koje nisu pričvršćene na vatreno oružje, provesti radnje 8.1.–8.2., kako je primjenjivo. Usto, pričvršćivanje cijevi na vatreno oružje mora se trajno onemogućiti rezanjem, zavarivanjem, spajanjem ili primjenom odgovarajućih mjera jednakovrijednog stupnja trajnosti.

                  8.4.

                  U slučaju punjenja prelamanjem: strojnom obradom urezati stožac s kutem od najmanje 60 stupnjeva (kut vrha) i promjera baze od najmanje 10 mm ili jednakog promjeru čela zatvarača.

                  8.5.

                  U slučaju punjenja prelamanjem: ukloniti udarnu iglu, povećati promjer rupe kroz koju prolazi udarna igla za najmanje 5 mm i zavariti rupu kroz koju prolazi udarna igla.

                  8.6.

                  Mehanizam za okidanje: osigurati uništenje fizičke operativne veze između okidača i udarača, udarne igle ili zapinjača. Zavariti mehanizam za okidanje unutar kućišta, ako je moguće. Ako takvo zavarivanje mehanizma za okidanje nije moguće, ukloniti mehanizam za okidanje i popuniti prostor varom ili epoksidnom smolom.

                  8.7.

                  Mehanizam za okidanje: mehanizam za okidanje i/ili njegovo kućište treba zavariti za kućište oružja (u slučaju čeličnog kućišta) ili zalijepiti za kućište ljepilom otpornim na visoke temperature (u slučaju kućišta od lakog metala ili polimera).

                  8.8.

                  Cjevčice/rupe za paljenje: ukloniti ili zavariti cjevčicu (cjevčice), zavariti rupu (rupe).

                  8.9.

                  Odvojene (višestruke) komore za izgaranje (osim bubnja): kod vatrenog oružja s odvojenim ili višestrukim komorama za izgaranje, strojnom obradom ukloniti unutarnju stijenku/unutarnje stijenke komore/komora za izgaranje duž najmanje 2/3 njezine duljine. Ukloniti unutarnje stijenke u što većoj mjeri, po mogućnosti do promjera kalibra.

      PRILOG II.

         Obrazac za označivanje onesposobljenog vatrenog oružja

                  (1)

                  Oznaka onesposobljavanja (treba ostati „EU” u svim nacionalnim označivanjima)

                  (2)

                  Država onesposobljavanja – službena međunarodna oznaka

                  (3)

                  Simbol nadležnog tijela koje je potvrdilo onesposobljavanje vatrenog oružja

                  (4)

                  Godina onesposobljavanja

            Puna se oznaka stavlja samo na kućište vatrenog oružja, a oznaka onesposobljavanja (1) i država onesposobljavanja (2) stavljaju se na sve druge bitne dijelove.

      PRILOG III.

         Primjer potvrde onesposobljenog vatrenog oružja

      (ta se potvrda izdaje na papiru koji se ne može krivotvoriti)

                  Logotip EU-a

                  Naziv nadležnog tijela koje je provjerilo i potvrdilo sukladnost onesposobljavanja
                  Logotip

                     POTVRDA O ONESPOSOBLJAVANJU

                     Broj potvrde:

                  Mjere onesposobljavanja u skladu su sa zahtjevima tehničkih specifikacija za onesposobljavanje vatrenog oružja iz Priloga I. Provedbenoj uredbi Komisije (EU) 2018/337 od 5. ožujka 2018.

                     Naziv tijela koje je provelo onesposobljavanje:

                     Država:

                     Datum/godina izdavanja potvrde o onesposobljavanju:

                     Proizvođač/marka onesposobljenog vatrenog oružja:

                     Tip:

                     Proizvođač/Model:

                     Kalibar:

                     Serijski broj (brojevi):

                     Primjedbe:

                  EU-ova službena oznaka onesposobljavanja

                  Ime, titula i potpis odgovorne osobe

                     NAPOMENA: Ova je potvrda važan dokument. Vlasnik onesposobljenog vatrenog oružja mora ga čuvati. Bitni dijelovi onesposobljenog vatrenog oružja na koje se odnosi ova potvrda označeni su službenom inspekcijskom oznakom; te se oznake ne smiju uklanjati ili mijenjati.

                     UPOZORENJE: Krivotvorenje potvrde o onesposobljavanju može predstavljati kazneno djelo u skladu s nacionalnim zakonodavstvom.


title: Provedbena uredba Komisije (EU) 2018/338 оd 7. ožujka 2018. o odobrenju pripravka 6-fitaze proizvedenog od Aspergillus niger (DSM 25770) kao dodatka hrani za piliće za tov, kokoši nesilice, svinje za tov, krmače, manje značajne vrste svinja za tov ili za rasplod, pure za tov, pure uzgajane za rasplod, ostale ptičje vrste (osim ptica nesilica) te odbijenu prasad (nositelj odobrenja BASF SE) (Tekst značajan za EGP. )

text:
                  8.3.2018

                  HR

                  Službeni list Europske unije

                  L 65/17

            PROVEDBENA UREDBA KOMISIJE (EU) 2018/338
      оd 7. ožujka 2018.
      o odobrenju pripravka 6-fitaze proizvedenog od Aspergillus niger (DSM 25770) kao dodatka hrani za piliće za tov, kokoši nesilice, svinje za tov, krmače, manje značajne vrste svinja za tov ili za rasplod, pure za tov, pure uzgajane za rasplod, ostale ptičje vrste (osim ptica nesilica) te odbijenu prasad (nositelj odobrenja BASF SE)
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
      budući da:

                  (1)

                  Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje tog odobrenja.

                  (2)

                  U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka 6-fitaze proizvedenog od Aspergillus niger (DSM 25770). Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

                  (3)

                  Zahtjev se odnosi na odobrenje pripravka 6-fitaze proizvedenog od Aspergillus niger (DSM 25770) kao dodatka hrani za piliće za tov, kokoši nesilice, svinje za tov, krmače, manje značajne vrste svinja za tov ili za rasplod, pure za tov, pure uzgajane za rasplod, sve ptičje vrste za tov ili uzgoj ili koje se uzgajaju za nesenje i odbijenu prasad te njegovo razvrstavanje u kategoriju dodataka „zootehnički dodaci”.

                  (4)

                  Europska agencija za sigurnost hrane („Agencija”) u svojem je mišljenju od 28. rujna 2017. (2) zaključila da pod predloženim uvjetima uporabe pripravak 6-fitaze proizveden od Aspergillus niger (DSM 25770) nema štetan učinak na zdravlje životinja, zdravlje ljudi ili na okoliš te da se njime poboljšavaju zootehnička obilježja i/ili iskorištavanje fosfora kod ciljnih vrsta. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                  (5)

                  Ocjena pripravka 6-fitaze proizvedenog od Aspergillus niger (DSM 25770) pokazuje da su ispunjeni uvjeti za odobrenje propisani člankom 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je navedeno u Prilogu ovoj Uredbi.

                  (6)

                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

            DONIJELA JE OVU UREDBU:
      Članak 1.
      Pripravak naveden u Prilogu, koji pripada kategoriji dodataka hrani „zootehnički dodaci” i funkcionalnoj skupini „tvari za poticanje probavljivosti”, odobrava se kao dodatak hrani za životinje pod uvjetima utvrđenima u tom Prilogu.
      Članak 2.
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 7. ožujka 2018.

               Za Komisiju

               Predsjednik

            Jean-Claude JUNCKER

         (1)  SL L 268, 18.10.2003., str. 29.

         (2)  EFSA Journal 2017.; 15(11)5024.

         PRILOG

                     Identifikacijski broj dodatka

                     Ime nositelja odobrenja

                     Dodatak

                     Sastav, kemijska formula, opis, analitička metoda

                     Vrsta ili kategorija životinje

                     Najviša dob

                     Najmanja dopuštena količina

                     Najveća dopuštena količina

                     Ostale odredbe

                     Datum isteka valjanosti odobrenja

                     Jedinice aktivnosti/kg potpune krmne smjese s udjelom vlage od 12 %

                        Kategorija zootehničkih dodataka. Funkcionalna skupina: tvari za poticanje probavljivosti

                     4a27

                     BASF SE

                     6-fitaza
                     EC 3.1.3.26

                        Sastav dodatka:

                     Pripravak 6-fitaze proizveden od Aspergillus niger (DSM 25770) s najmanjom dopuštenom količinom od:
                     Kruto stanje: 5 000  FTU (1)/g
                     Tekuće stanje: 5 000  FTU/g

                        Karakteristike aktivne tvari:

                     6-fitaza proizvedena od Aspergillus. niger (DSM 25770)

                        Analitička metoda
                         (2):
                     Za kvantifikaciju aktivnosti fitaze u dodatku hrani za životinje:

                                 —

                                 kolorimetrijska metoda koja se temelji na enzimskoj reakciji fitaze na fitat

                           Za kvantifikaciju aktivnosti fitaze u premiksima:

                                 —

                                 kolorimetrijska metoda koja se temelji na enzimskoj reakciji fitaze na fitat – VDLUFA 27.1.3

                           Za kvantifikaciju aktivnosti fitaze u hrani za životinje:

                                 —

                                 kolorimetrijska metoda koja se temelji na enzimskoj reakciji fitaze na fitat – EN ISO 30024

                     Svinje za tov
                     Krmače
                     Manje značajne vrste svinja za tov ili za rasplod

                     —

                     100 FTU

                                 1.

                                 U uputama za uporabu dodatka hrani za životinje i premiksa potrebno je navesti uvjete skladištenja i stabilnost pri toplinskoj obradi.

                                 2.

                                 Za korisnike dodatka i premiksa subjekti koji posluju s hranom za životinje utvrđuju operativne postupke i organizacijske mjere za uklanjanje mogućih opasnosti koje proizlaze iz njihove uporabe. Ako se opasnosti s pomoću tih postupaka i mjera ne mogu otkloniti ili smanjiti na najmanju moguću mjeru, pri uporabi dodatka i premiksa potrebno je nositi odgovarajuću osobnu zaštitnu opremu, uključujući zaštitu za dišne organe.

                                 3.

                                 Za korištenje u odbijene prasadi do 35 kg.

                     28.3.2028.

                     Odbijena prasad

                     125 FTU

                     Pilići za tov
                     Pilići uzgajani za nesenje

                     750 FTU

                     Purani za tov
                     Purani uzgajane za rasplod
                     Ostale ptičje vrste (osim ptica nesilica)

                     125 FTU

            (1)  Jedan FTU je količina enzima koja oslobađa 1 mikromol anorganskog fosfata iz natrijeva fitata po minuti pri pH 5,5 i 37 °C.

            (2)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena uredba Komisije (EU) 2018/339 оd 7. ožujka 2018. o izmjeni i odstupanju od Uredbe (EZ) br. 2535/2001 u pogledu uvoznih dozvola za mliječne proizvode podrijetlom iz Islanda

text:
                  8.3.2018

                  HR

                  Službeni list Europske unije

                  L 65/21

            PROVEDBENA UREDBA KOMISIJE (EU) 2018/339
      оd 7. ožujka 2018.
      o izmjeni i odstupanju od Uredbe (EZ) br. 2535/2001 u pogledu uvoznih dozvola za mliječne proizvode podrijetlom iz Islanda
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 187.,
      budući da:

                  (1)

                  Prilogom V. Sporazumu u obliku razmjene pisama između Europske unije i Islanda o dodatnim trgovinskim povlasticama za poljoprivredne proizvode provedenom na temelju članka 19. Sporazuma o Europskom gospodarskom prostoru i odobrenom Odlukom Vijeća (EU) 2017/1913 (2) predviđeno je povećanje godišnjih carinskih kvota oslobođenih od carine i uvođenje nove kvote za sireve.

                  (2)

                  Količine novih kvota počinju se primjenjivati 1. svibnja 2018. Stoga bi, odstupajući od članka 6. Uredbe Komisije (EZ) br. 2535/2001 (3), trebalo utvrditi novo razdoblje od 1. svibnja do 31. prosinca 2018. umjesto razdoblja od 1. srpnja do 31. prosinca 2018. te utvrditi količine za to novo razdoblje u točki I.I. Priloga I. toj uredbi kako je izmijenjena ovom Uredbom.

                  (3)

                  Razdoblje primjene prethodi završetku postupka odobrenja podnositeljima da od 1. srpnja 2018. uvoze u okviru kvota. Kako bi podnositelji koji još nisu uvršteni u popis odobrenih uvoznika mogli sudjelovati u dodjeli kvota za razdoblje od 1. svibnja do 31. prosinca 2018., trebalo bi utvrditi odstupanje od članka 10. Uredbe (EZ) br. 2535/2001.

                  (4)

                  Razdoblje za podnošenje zahtjeva za prvu polovinu godine 2018. u skladu s člankom 14. stavkom 1. točkom (a) Uredbe (EZ) br. 2535/2001 isteklo je. Stoga bi, odstupajući od članka 14. stavka 1. točke (b) te uredbe, trebalo odrediti novo razdoblje za podnošenje zahtjeva, i to od 1. do 10. travnja 2018.

                  (5)

                  Uredbu (EZ) br. 2535/2001 trebalo bi u skladu s tim izmijeniti.

                  (6)

                  Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

            DONIJELA JE OVU UREDBU:
      Članak 1.
      Izmjena Uredbe (EZ) br. 2535/2001
      Uredba (EZ) br. 2535/2001 mijenja se kako slijedi:

                  (a)

                  u članku 5. točka (i) zamjenjuje se sljedećim:

                              „(i)

                              kvote predviđene u Prilogu V. Sporazumu između Europske unije i Islanda o dodatnim trgovinskim povlasticama za poljoprivredne proizvode odobrenom Odlukom Vijeća (EU) 2017/1913 (*1) (‚Sporazum s Islandom’)

                     (*1)  Odluka Vijeća (EU) 2017/1913 od 9. listopada 2017. o sklapanju Sporazuma u obliku razmjene pisama između Europske unije i Islanda o dodatnim trgovinskim povlasticama za poljoprivredne proizvode (SL L 274, 24.10.2017., str. 57.).”;"

                  (b)

                  točka I.I. Priloga I. Uredbi (EZ) br. 2535/2001 zamjenjuje se tekstom u Prilogu ovoj Uredbi.

            Članak 2.
      Odstupanje od Uredbe (EZ) br. 2535/2001
      1.   Odstupajući od članka 6. drugog stavka Uredbe (EZ) br. 2535/2001, za količine predviđene u točki I.I. Priloga I. toj uredbi razdoblje od 6 mjeseci od 1. srpnja do 31. prosinca 2018. zamjenjuje se razdobljem od 1. svibnja do 31. prosinca 2018.
      2.   Odstupajući od članka 10. stavka 1. drugog podstavka Uredbe (EZ) br. 2535/2001, podnošenje zahtjeva za dodjelu kvota za razdoblje iz stavka 1. ovog članka dopušteno je ne samo uvoznicima s popisa odobrenih uvoznika nego i podnositeljima koji su valjan zahtjev za odobrenje podnijeli prije 1. travnja 2018. u skladu s člankom 8. te uredbe.
      3.   Odstupajući od članka 14. stavka 1. točke (b) Uredbe (EZ) br. 2535/2001, za razdoblje od 1. svibnja do 31. prosinca 2018. zahtjevi za uvozne dozvole podnose se od 1. do 10. travnja 2018. za količine predviđene u točki I.I. Priloga I. toj uredbi kako je izmijenjena ovom Uredbom.
      4.   Zahtjevi iz stavka 3. odnose se na količine od najmanje 5 tona, a najviše na dostupnu količinu. Zahtjevi se ne mogu podnositi za razdoblje od 1. srpnja do 31. prosinca 2018.
      5.   Uvozne dozvole odobrene na zahtjeve podnesene u skladu sa stavkom 3. vrijede do 31. prosinca 2018.
      Članak 3.
      Stupanje na snagu i primjena
      Ova Uredba stupa na snagu trećeg dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Primjenjuje se od 1. travnja 2018.
         Sastavljeno u Bruxellesu 7. ožujka 2018.

               Za Komisiju

               Predsjednik

            Jean-Claude JUNCKER

         (1)  SL L 347, 20.12.2013., str. 671.

         (2)  Odluka Vijeća (EU) 2017/1913 od 9. listopada 2017. o sklapanju Sporazuma u obliku razmjene pisama između Europske unije i Islanda o dodatnim trgovinskim povlasticama za poljoprivredne proizvode (SL L 274, 24.10.2017., str. 57.).

         (3)  Uredba Komisije (EZ) br. 2535/2001 od 14. prosinca 2001. o utvrđivanju detaljnih pravila za primjenu Uredbe Vijeća (EZ) br. 1255/1999 u pogledu uvoznih režima za mlijeko i mliječne proizvode i o otvaranju carinskih kvota (SL L 341, 22.12.2001., str. 29.).

         PRILOG

            „I.I.

            Carinske kvote u skladu s Prilogom V. Sporazumu s Islandom odobrenom Odlukom (EU) 2017/1913
            Godišnja kvota od 1. siječnja do 31. prosinca
            (Količina u tonama)
            Primjenjiva carina: izuzeće

                           Broj kvote

                           09.4225

                           09.4226

                           09.4227

                           Naziv
                            (*1)

                           Prirodni maslac

                           ‚Skyr’

                           Sirevi

                        Oznaka KN

                        0405 10 11
                        0405 10 19

                        ex 0406 10 50  (*2)

                        ex 0406

                           isključujući ‚Skyr’ obuhvaćen tarifnim podbrojem KN 0406 10 50
                            (*2)

                           Količina za razdoblje svibanj – prosinac 2018.

                        201

                           793

                        9

                        Godišnja količina u 2019.

                        439

                        2 492

                        31

                        Količina za razdoblje siječanj – lipanj

                        220

                        1 246

                        16

                        Količina za razdoblje srpanj – prosinac

                        219

                        1 246

                        15

                        Godišnja količina u 2020.

                        463

                        3 095

                        38

                        Količina za razdoblje siječanj – lipanj

                        232

                        1 548

                        19

                        Količina za razdoblje srpanj – prosinac

                        231

                        1 547

                        19

                        Godišnja količina od 2021. nadalje

                        500

                        4 000

                        50

                        Količina za razdoblje siječanj – lipanj

                        250

                        2 000

                        25

                        Količina za razdoblje srpanj – prosinac

                        250

                        2 000

                        25

            (*1)  Neovisno o pravilima za tumačenje kombinirane nomenklature, mora se smatrati da naziv proizvodâ ima samo indikativno značenje, a povlašteni režimi u kontekstu ovog Priloga određuju se oznakama KN. U slučaju kada su navedene oznake ex KN, primjenjivost povlaštenih režima određuje se na temelju kombinacije oznake KN i odgovarajućeg naziva.

            (*2)  Oznaka KN podliježe izmjeni ovisno o potvrdi razvrstavanja proizvoda.”


title: Provedbena uredba Komisije (EU) 2018/353 оd 9. ožujka 2018. o ispravku Provedbene uredbe (EU) 2017/1145 o povlačenju s tržišta određenih dodataka hrani za životinje odobrenih u skladu s direktivama Vijeća 70/524/EEZ i 82/471/EEZ te o stavljanju izvan snage zastarjelih odredbi o odobravanju tih dodataka hrani za životinje (Tekst značajan za EGP. )

text:
               12.3.2018

               HR

               Službeni list Europske unije

               L 68/3

         PROVEDBENA UREDBA KOMISIJE (EU) 2018/353
   оd 9. ožujka 2018.
   o ispravku Provedbene uredbe (EU) 2017/1145 o povlačenju s tržišta određenih dodataka hrani za životinje odobrenih u skladu s direktivama Vijeća 70/524/EEZ i 82/471/EEZ te o stavljanju izvan snage zastarjelih odredbi o odobravanju tih dodataka hrani za životinje
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 10. stavak 5.,
   budući da:

               (1)

               U skladu s člankom 10. stavkom 1. Uredbe (EZ) br. 1831/2003 Provedbenom uredbom Komisije (EU) 2017/1145 (2) zahtijeva se povlačenje s tržišta dodataka hrani za životinje koji su stavljeni na tržište i uneseni u Registar dodataka hrani za životinje Zajednice kao postojeći proizvodi i za koje prije isteka roka utvrđenog tim odredbama nije podnesen zahtjev u skladu s člankom 10. stavcima 2. i 7. te uredbe ili za koje je podnesen zahtjev koji je naknadno povučen. Provedbenom uredbom (EU) 2017/1145 isto se tako stavljaju izvan snage uredbe ili brišu odredbe o odobravanju tih dodataka.

               (2)

               Prilog II. Provedbenoj uredbi (EU) 2017/1145 u kojem se utvrđuje popis dodataka koji se povlače s tržišta za određene životinjske vrste pogrešno je obuhvaćao dodatak hrani za životinje kokcidiostatik koji je odobren Uredbom Komisije (EZ) br. 1463/2004 (3), iako je zahtjev pravodobno podnesen u skladu s člankom 10. stavkom 2. Uredbe (EZ) br. 1831/2003. Zato je ta uredba člankom 3. Provedbene uredbe (EU) 2017/1145 pogrešno stavljena izvan snage. Uredba Komisije (EZ) br. 833/2005 (4) pogrešno je navedena u uvodnoj izjavi 3. Provedbene uredbe (EU) 2017/1145 kao uredba koju bi trebalo i izmijeniti i staviti izvan snage. To je potrebno ispraviti kako bi se navelo da Uredbu (EZ) br. 833/2005 samo treba staviti izvan snage. Uredba Komisije (EZ) br. 1459/2005 (5) pogrešno nije stavljena izvan snage člankom 3. Provedbene uredbe (EU) 2017/1145, iako se njome odobravaju određeni spojevi joda koje je potrebno povući s tržišta u skladu s Provedbenom uredbom (EU) 2017/1145. Uredba Komisije (EZ) br. 1443/2006 (6) pogrešno je stavljena izvan snage člankom 3. Provedbene uredbe (EU) 2017/1145. Trebalo bi izbrisati samo članak 1. te uredbe i Prilog I. toj uredbi jer se samo te odredbe odnose na određene enzime koje je potrebno povući s tržišta u skladu s Provedbenom uredbom (EU) 2017/1145. Navedene pogreške trebalo bi ispraviti.

               (3)

               Odredbe Uredbe Komisije (EZ) br. 1334/2003 (7) o odobravanju određenih spojeva željeza, koje bi trebalo povući s tržišta u skladu s Provedbenom uredbom (EU) 2017/1145, pogrešno nisu izbrisane člankom 8. te uredbe kojim se mijenja Uredba (EZ) br. 1334/2003. Taj bi članak trebalo ispraviti.

               (4)

               U Prilogu I. dijelu A Provedbene uredbe (EU) 2017/1145 u kojem se utvrđuju dodaci hrani za životinje koje je potrebno povući za sve vrste i kategorije životinja, u tablici koja se odnosi na vitamine, uključen je L oblik vitamina menadiona natrijeva bisulfita. To bi trebalo ispraviti jer se odobrenje ne odnosi na taj L oblik.

               (5)

               Prilog I. dijelove A i B Provedbene uredbe (EU) 2017/1145 trebalo bi ispraviti u pogledu određenih bojila jer vrste i kategorije životinja za koje se ta bojila moraju povući s tržišta te funkcije tih bojila nisu bile ispravno navedene. Za neke od njih zahtjev povlačenja dodatka s tržišta primjenjuje se samo za određene vrste, a uporaba kao bojilo ograničeno je na određene funkcije.

               (6)

               Provedbenu uredbu (EU) 2017/1145 trebalo bi stoga na odgovarajući način ispraviti.

               (7)

               Zbog pogrešnih odredbi subjektima u poslovanju s hranom za životinje nije jasan stvarni regulatorni status predmetnih dodataka. Ta situacija dovela je do pravne nesigurnosti u pogledu primjenjivog regulatornog okvira. Navedene pogreške dovele su do određenih tržišnih poremećaja povezanih s nedoumicama u pogledu odobrenja za stavljanje na tržište i uporabe određenih dodataka koje je dovedeno u pitanje. Ispravci Provedbene uredbe (EU) 2017/1145 stoga bi se trebali primijeniti retroaktivno od dana stupanja na snagu te provedbene uredbe, kako bi se ponovo uspostavila pravna sigurnost s obzirom na regulatorni status dodataka u pogledu kojih je došlo do pogreške, izbjegle štetne posljedice za dotične subjekte i na taj način ponovno uspostavila stabilnost na tržištu.

               (8)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Provedbena uredba (EU) 2017/1145 ispravlja se kako slijedi:

               1.

               Uvodna izjava 3. ispravlja se kako slijedi:

                           (a)

                           upućivanje na Uredbu (EZ) br. 1463/2004 briše se zajedno s odgovarajućom fusnotom;

                           (b)

                           upućivanje na Uredbu (EZ) br. 833/2005 briše se zajedno s odgovarajućom fusnotom iz popisa uredbi koje bi trebalo izmijeniti. Odgovarajuća fusnota na dnu stranice umeće se nakon riječi „(EZ) br. 833/2005” na popis uredbi koje bi trebalo staviti izvan snage;

                           (c)

                           upućivanje na Uredbu (EZ) br. 1459/2005 umeće se, zajedno s fusnotom u kojoj se navodi njezin puni naslov i upućivanje na objavu, između riječi „(EZ) br. 833/2005” i „(EZ) br. 492/2006” na popis uredbi koje treba staviti izvan snage;

                           (d)

                           upućivanje na Uredbu (EZ) br. 1443/2006 zajedno s odgovarajućom fusnotom briše se s popisa uredbi koje treba staviti izvan snage i umeće se s odgovarajućom fusnotom između riječi „(EZ) br. 1284/2006” i „i (EU) br. 1270/2009” u popis uredbi koje bi trebalo izmijeniti.

               2.

               Članak 3. zamjenjuje se sljedećim:
               „Članak 3.
               Stavljanje izvan snage
               Uredbe (EZ) br. 937/2001, (EZ) br. 871/2003, (EZ) br. 277/2004, (EZ) br. 278/2004, (EZ) br. 1332/2004, (EZ) br. 1465/2004, (EZ) br. 833/2005, (EZ) br. 1459/2005, (EZ) br. 492/2006, (EZ) br. 1743/2006, (EZ) br. 757/2007 i (EZ) br. 828/2007 stavljaju se izvan snage.”

               3.

               U članku 8. sljedeće točke umeću se nakon riječi „Prilog Uredbi (EZ) br. 1334/2003 mijenja se kako slijedi:” i u skladu s time postojeće točke ponovno se numeriraju;

                           „1.

                           u unosu E 1, koji se odnosi na željezo — Fe, tekst ‚željezov klorid, tetrahidrat’ i sav sadržaj koji je povezan samo s željezovim kloridom, tetrahidratom brišu se;

                           2.

                           u unosu E 1, koji se odnosi na željezo — Fe, tekst ‚željezov citrat, heksahidrat’ i sav sadržaj koji je povezan samo s željezovim citratom, heksahidratom brišu se;

                           3.

                           u unosu E 1, koji se odnosi na željezo — Fe, tekst ‚željezov laktat, trihidrat’ i sav sadržaj koji je povezan samo s željezovim laktatom, trihidratom brišu se.”

               4.

               Umeće se sljedeći članak 25.a:
               „Članak 25.a
               Izmjena Uredbe (EZ) br. 1443/2006
               Članak 1. Uredbe (EZ) br. 1443/2006 i Prilog I. toj uredbi brišu se.”

               5.

               Prilog I. ispravlja se u skladu s Prilogom ovoj Uredbi.

         Članak 2.
   Stupanje na snagu
   Ova Uredba stupa na snagu na dan objave u Službenom listu Europske unije.
   Primjenjuje se od 19. srpnja 2017.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. ožujka 2018.

            Za Komisiju

            Predsjednik

         Jean-Claude JUNCKER

      (1)  SL L 268, 18.10.2003., str. 29.

      (2)  Provedbena uredba Komisije (EU) 2017/1145 оd 8. lipnja 2017. o povlačenju s tržišta određenih dodataka hrani za životinje odobrenih u skladu s direktivama Vijeća 70/524/EEZ i 82/471/EEZ te o stavljanju izvan snage zastarjelih odredbi o odobravanju tih dodataka hrani za životinje (SL L 166, 29.6.2017., str. 1.).

      (3)  Uredba Komisije (EZ) br. 1463/2004 od 17. kolovoza 2004. o odobravanju na 10 godina dodatka hrani za životinje „Sacox 120 microGranulate”, koji pripada skupini „Kokcidiostatici i druge ljekovite tvari”. (SL L 270, 18.8.2004., str. 5.).

      (4)  Uredba Komisije (EZ) br. 833/2005 od 31. svibnja 2005. o trajnom odobrenju dodataka hrani za životinje (SL L 138, 1.6.2005., str. 5.).

      (5)  Uredba Komisije (EZ) br. 1459/2005 od 8. rujna 2005. o izmjeni uvjeta za odobrenje određenog broja dodataka hrani za životinje koji pripadaju skupini elemenata u tragovima (SL L 233, 9.9.2005., str. 8.).

      (6)  Uredba Komisije (EZ) br. 1443/2006 od 29. rujna 2006. o trajnim odobrenjima za određene dodatke hrani za životinje i odobrenju za razdoblje od 10 godina za kokcidiostatike (SL L 271, 30.9.2006., str. 12.).

      (7)  Uredba Komisije (EZ) br. 1334/2003 od 25. srpnja 2003. o izmjeni uvjeta za odobrenje niza dodataka hrani za životinje koji pripadaju skupini „Elementi u tragovima” (SL L 187, 26.7.2003., str. 11.).

      PRILOG
      Prilog I. ispravlja se kako slijedi:

                  1.

                  Dio A ispravlja se kako slijedi:

                              (a)

                              pod naslovom „Vitamini, provitamini i kemijski točno definirane tvari sličnog učinka”, u unosu koji se odnosi na dodatak vitamin K, tekst „L-menadion natrijeva bisulfita” zamjenjuje se tekstom „menadion natrijeva bisulfita”

                              (b)

                              pod naslovom „Ostala bojila” unos u tablici koji se odnosi na bojila dopuštena za bojenje hrane u skladu s pravilima Zajednice zamjenjuje se sljedećim:

                                          „Odgovarajući broj

                                          Bojila dopuštena za bojenje hrane u skladu s pravilima Zajednice, osim: Karamelne boje E150b, E150c i E150d; Bakrov kompleks klorofila E 141; Crveni, crni i žuti željezov oksid E 172; Titanov dioksid (strukture anataza i rutila) E 171; Biljni ugljen E 153

                                          Sve vrste”

                  2.

                  dio B ispravlja se kako slijedi:

                              (a)

                              pod naslovom „Karotenoidi i ksantofili” unos za dodatak E161j Astaksantin zamjenjuje se sljedećim:

                                          „E161j

                                          Astaksantin

                                          Sve vrste osim sljedećih:

                                                      —

                                                      ribe i rakovi za uporabe koje pripadaju funkcionalnoj skupini 2 (a) ii.

                                                      —

                                                      ukrasne ribe za uporabe koje pripadaju funkcionalnoj skupini 2 (a) iii.”

                              (b)

                              pod naslovom „Ostala bojila” tablica koja se odnosi na unose za dodatke E155, E104, E122 i E160b zamjenjuje se sljedećim:

                                          „E 155

                                          Smeđa HT

                                          Psi i mačke

                                          E 104

                                          Kinolin žuta

                                          Sve vrste osim životinja koje se ne upotrebljavaju za proizvodnju hrane za uporabe koje pripadaju funkcionalnoj skupini 2 (a) i.

                                          E 122

                                          Azorubin (karmoizin)

                                          Sve vrste osim pasa i mačaka za uporabe koje pripadaju funkcionalnoj skupini 2 (a) i.

                                          Odgovarajući broj

                                          Bojila dopuštena za bojenje hrane u skladu s pravilima Zajednice, osim:

                                          Tartrazin E102;

                                          Sve vrste osim pasa i mačaka

                                          Biksin E 160b;

                                          Sve vrste osim pasa i mačaka

                                          Sunset yellow FCF E 110;

                                          Sve vrste osim pasa i mačaka

                                          Karmin (Carmine Lake WSP 50 %) E 120;

                                          Sve vrste osim pasa i mačaka

                                          Ponceau 4 R E 124;

                                          Sve vrste osim pasa i mačaka

                                          Eritrozin E 127;

                                          Sve vrste osim pasa, mačaka i reptila

                                          Allura Red E 129;

                                          Sve vrste osim pasa i mačaka

                                          Indigotin E 132;

                                          Sve vrste osim pasa i mačaka

                                          Brilliant Blue E 133

                                          Sve vrste osim pasa i mačaka

                                          E 160 b

                                          Biksin kao bojilo

                                          Ukrasna riba

                                          E102

                                          Tartrazin kao bojilo

                                          Sve vrste osim ukrasnih riba, ukrasnih ptica koje jedu zrnatu hranu i malih glodavaca

                                          E131

                                          Patent Blue V kao bojilo

                                          Sve vrste osim životinja koje se ne upotrebljavaju za proizvodnju hrane za uporabe koje pripadaju funkcionalnoj skupini 2 (a) i.

                                          E 124

                                          Ponceau 4 R kao bojilo

                                          Sve vrste osim ukrasnih riba

                                          E127

                                          Eritrozin kao bojilo

                                          Sve vrste osim ukrasnih riba

                                          E132

                                          Indigotin kao bojilo

                                          Sve vrste osim ukrasnih riba

                                          E 141

                                          Bakrov kompleks klorofilina kao bojilo

                                          Sve vrste osim ukrasnih riba, ukrasnih ptica koje jedu zrnatu hranu i malih glodavaca

                                          E110

                                          Sunset yellow FCF kao bojilo

                                          Sve vrste osim ukrasnih riba, ukrasnih ptica koje jedu zrnatu hranu i malih glodavaca

                                          E 153

                                          Biljni ugljen kao bojilo

                                          Sve vrste osim ukrasnih riba”


title: Provedbena uredba Komisije (EU) 2018/352 оd 8. ožujka 2018. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Moules de bouchot de la Baie du Mont-Saint-Michel” (ZOI))

text:
               12.3.2018

               HR

               Službeni list Europske unije

               L 68/2

         PROVEDBENA UREDBA KOMISIJE (EU) 2018/352
   оd 8. ožujka 2018.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Moules de bouchot de la Baie du Mont-Saint-Michel” (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Francuske za odobrenje izmjene specifikacije za zaštićenu oznaku zemljopisnog podrijetla „Moules de bouchot de la Baie du Mont-Saint-Michel”, registriranu u skladu s Provedbenom uredbom Komisije (EU) br. 636/2011 (2).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije
                   (3).

               (3)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije povezana s nazivom „Moules de bouchot de la Baie du Mont-Saint-Michel” (ZOI).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. ožujka 2018.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  Provedbena uredba Komisije (EU) br. 636/2011 od 29. lipnja 2011. o upisu naziva u Registar zaštićenih oznaka izvornosti i zaštićenih oznaka zemljopisnog podrijetla [Moules de bouchot de la Baie du Mont-Saint-Michel (ZOI)] (SL L 170, 30.6.2011., str. 28.).

      (3)  SL C 383, 14.11.2017., str. 12.